ล่าขาใหญ่สุพรรณฯแมน ไผ่ขวาง โหดยิงหัวลูกชายเสี่ยส่งนำแข็ง ดับหน้าผับ
ลูกชายเอเย่นต์ส่งนำแข็งรายใหญ่เมืองสุพรรณฯชะตาขาด ไปเที่ยวผับกับเพื่อน เกิดมีเรื่องกับกลุ่มขาใหญ่ชกกันในผับ จนจะกลับ ไปเจอรถเก๋งคู่กรณีเลยวิ่งตามทุบรถ ถูกมือปืนลดกระจกส่องด้วย 9มม. กระสุนเจาะหัวไปตายที่ รพ. ตำรวจรู้ตัวคนร้ายแล้ว,เวลา 01.20 น. วันที่ 19 ธ.ค. ร.ต.อ.สุเมธ สุขศรัทธา รอง สว.(สอบสวน) สภ.เมืองสุพรรณบุรี ได้รับแจ้งว่ามีเหตุยิงกันที่บริเวณทางเข้าสถานบริการเป็นผับชื่อดัง ตั้งอยู่ในบริเวณด้านข้างโรงแรมแห่งหนึ่งริมถนนเณรแก้ว ต.ท่าระหัด อ.เมืองสุพรรรบุรี จึงพร้อมด้วย พ.ต.อ.สมพร พุกหอม ผกก. พ.ต.ต.ตะวัน วัฒนรังสรรค์ สวป. นำกำลังรุดไปยังที่เกิดเหตุ,พบกลุ่มวัยรุ่นจำนวนมากกำลังยืนจับกลุ่มอยู่ในที่เกิดเหตุ บนถนนพบเพียงกองเลือด และเศษมันสมองกระจัดกระจายอยู่ทั่วส่งกลิ่นคาวคลุ้ง และปลอกกระสุนปืนสั้นขนาด 9 มม.ตกอยู่ในที่เกิดเหตุจำนวน 2 ปลอก จึงเก็บไว้เป็นหลักฐานส่วนผู้ที่ถูกยิงได้มีพลเมืองดีนำส่ง รพ.ศูนย์เจ้าพระยายมราชแล้ว และทนพิษบาดแผลไม่ไหวเสียชีวิตแล้ว ชื่อ นายกษิดิศ สอิ้งทอง อายุ 20 ปี ชาวบ้านย่าน ถ.ขุนแผน ต.ท่าพี่เลี้ยง อ.เมืองสุพรรณบุรี เป็นลูกชายของนายสกล สอิ้งทอง เจ้าของร้านส่งน้ำแข็งรายใหญ่ในเขตเทศบาลเมืองสุพรรณบุรี,จากการชันสูตรศพ พบผู้เสียชีวิตถูกยิงเข้าที่ขมับซ้ายทะลุขวา 1 นัด และที่ขา 1 นัด ส่วนกลุ่มคนร้ายที่ลั่นไก ได้ขับรถเก๋งฮอนด้า รุ่นซีวิค สีขาว ไม่ทราบหมายเลขทะเบียน หลบหนีไปหลังก่อเหตุ เจ้าหน้าที่กระจายกำลังออกสกัดจับ แต่กลุ่มมือปืนหนีหายไปกับความมืด,จากการสอบสวนทราบว่า ก่อนเกิดเหตุ ผู้ตายพร้อมกลุ่มเพื่อนประมาณ 20 คน ได้เข้าไปเที่ยวในผับ ขณะกำลังเต้นได้ไปกระทบกระทั่งกับวัยรุ่นขาใหญ่ ซึ่งอยู่โต๊ะติดกัน มากัน 4 คน จนมีปากเสียงและชกต่อยกันขึ้นในผับ ก่อนที่การ์ดของผับจะมาแยกออกและเลิกรากันไป จากนั้นกลุ่มมือปืนที่ก่อเหตุทั้งหมด ได้ออกจากผับมาขึ้นรถเก๋งฮอนด้าซีวิค ขณะกำลังขับออกมาจากผับได้ประมาณ 50 เมตร กลุ่มวัยรุ่นคู่อริวิ่งกรูตามมาเอาเรื่องรุมกระหน่ำทุบรถ ก่อนที่คนนั่งข้างคนขับจะลดกระจกลง และใช้ปืนขนาด 9 มม. ยิงสวนมา 3 นัด กระสุนถูก นายกษิดิศ เสียชีวิตดังกล่าว,ต่อมา พล.ต.ต.สุคุณ พรหมายน ผบก.ภ.จว.สุพรรณบุรี ได้สั่งการให้ พ.ต.อ.อภิชิต สุรพินิจ ผกก.สส.ภ.จว.สุพรรณบุรี พ.ต.ท.สาโรจน์ พิมคุณากร รอง ผกก.สส. พ.ต.ท.เทิดไทย สุขไทย รอง ผกก.สส.สภ.เมืองสุพรรณบุรี ไปเชิญผู้เห็นเหตุการณ์ทั้งหมดมาสอบสวน พร้อมตรวจดูภาพจากล้องวงจรปิดทั้งในบริเวณสถานที่เกิดเหตุ และเส้นทางที่คนร้ายหลบหนี จนทราบว่ามือปืนที่เป็นคนลั่นไกคือ นายฤทธิชัย ดีลี อายุ 23 ปี  วัยรุ่น ต.ไผ่ขวาง อ.เมืองสุพรรณบุรี ฉายา แมน ไผ่ขวาง ขาใหญ่ในเขตเมืองสุพรรณบุรี โดยมีขาใหญ่ อ.สามชุก ฉายา ดิน ย่านยาว เป็นคนขับรถพานายแมนหลบหนี ขณะนี้ตำรวจได้จัดชุดไล่ล่า และเตรียมออกหมายจับกลุ่มคนร้ายทั้งหมดแล้ว. 
ลูกชายเอเย่นต์ส่งนำแข็งรายใหญ่เมืองสุพรรณฯชะตาขาด ไปเที่ยวผับกับเพื่อน เกิดมีเรื่องกับกลุ่มขาใหญ่ในผับ จนจะกลับ ไปเจอรถเก๋งคู่กรณีเลยวิ่งตามทุบรถ ถูกมือปืนลดกระจกส่องด้วย 9มม. กระสุนเจาะหัวไปตายที่ รพ. ตำรวจรู้ตัวคนร้ายแล้ว
ยิงหน้าผับ,ขาใหญ่สุพรรณ,แมน ไผ่ขวาง,ดิน ย่านยาว,สุพรรณบุรี